
Общата оценка за семинара като организация, като място за обогатяване на познанията по темата, за дискусии по темата и за нови контакти е много добра. Посочените в анкетата отговори определят семинара, станал вече традиция, като необходимост в по нататъшната съвместна работа на КЗД с медиите. 
В анкетните листове са изказани предложения, които да залегнат при организация на следващи подобни събития, които са обобщени по-долу: 

1. Да бъдат засегнати теми, представящи повече реални резултати от борбата срещу дискриминацията.

2. Повече конкретика в представянето на темите, още по-голяма ангажираност за участие от страна на медиите.

3. Тема за политически коректния език: същност, анализи, конкретни примери, значение.

4. В следващи срещи да бъде засегнато значението на моралните и професионалните принципи на журналиста при отразяване на теми, свързани с маргинализирани групи.
5. Тема: Различията обединяват; 
6. Тема: Различността като богатство на обществото.

7. Тема: Чалгизацията на медиите и обществото. Социалното явление чалга – смъртоносният вирус, които „убива” духовните и моралните устои на обществото.

8. В бъдещи семинари - по-кратки изложения, повече дискусии.

9. Тема: Медийна дискриминация на основата на нееднаквото третиране на възможния зрител, слушател, читател.

10. Презентациите и лекциите да бъдат раздадени предварително.

11.  Масите при подобни събития да бъдат подредени в кръг за по-добра комуникация.

12.  Представяне на европейската практика в областта на дискриминацията – плюсове, минуси, примери.

13.  Повече дискусии по практически казуси от репортерската практика, свързани с дискриминацията.
14.  Да присъстват жалбоподатели, да са водят разговори с тях.

15.  Да бъде реализирано обучение, свързано с технологията на правене на материали по темата.
16.  Да се използва не само лекционна форма, а и интерактивни методи, ролеви игри, работа на групи по казуси.

17.  Да има повече практически казуси и повече решения.

18.  Проблемите в интернет, свързани със статиите по темата.
